
VENDIM

Nr. 716, datë 16.9.2020
PËR MIRATIMIN E STRUKTURËS E TË NIVELEVE TË PAGAVE TË PËRFAQËSUESVE TË DISA INSTITUCIONEVE TË ADMINISTRATËS SHTETËRORE NË RRJETIN E KOORDINATORËVE ANTIKORRUPSION
Në mbështetje të nenit 100 të Kushtetutës, të pikës 2, të nenit 4, të ligjit nr. 10405, datë 24.3.2011, “Për kompetencat për caktimin e pagave dhe të shpërblimeve”, dhe të pikës 2, të nenit 7, të ligjit nr. 152/2013, “Për nëpunësin civil”, të ndryshuar, me propozimin e Kryeministrit, Këshilli i Ministrave
VENDOSI:

1. Në fushën e veprimit të këtij vendimi përfshihen: 
1.1 Në nivel qendror: Drejtoria e Përgjithshme e Agjencisë Shtetërore të Kadastrës, Agjencia e Ofrimit të Shërbimeve Publike të Integruara, Inspektorati Kombëtar i Mbrojtjes së Territorit, Drejtoria e Përgjithshme e Gjendjes Civile, Inspektorati Shtetëror i Punës dhe Shërbimeve Shoqërore, Drejtoria e Përgjithshme e Tatimeve, Drejtoria e Përgjithshme e Doganave, Drejtoria e Përgjithshme Detare, Agjencia për Zhvillimin Bujqësor dhe Rural, Drejtoria e Përgjithshme e Autoritetit Kombëtar të Ushqimit, Drejtoria Qendrore e Agjencisë Kombëtare të Bregdetit, Agjencia Kombëtare e Zonave të Mbrojtura, Drejtoria e Përgjithshme e Agjencisë Kombëtare të Mjedisit, Drejtoria Qendrore e Operatorit të Shërbimeve të Kujdesit Shëndetësor, Drejtoria Qendrore e Drejtorisë së Përgjithshme të Arsimit Parauniversitar dhe Agjencia për Sigurimin e Cilësisë në Arsimin e Lartë.
1.2 Në nivel rajonal: drejtoritë vendore të Agjencisë Shtetërore të Kadastrës, drejtoritë rajonale të Operatorit të Shërbimeve të Kujdesit Shëndetësor dhe drejtoritë rajonale të Drejtorisë së Përgjithshme të Arsimit Parauniversitar. 

2. Institucionet e administratës shtetërore, të përcaktuara në pikat 1.1 dhe 1.2, të këtij vendimi, përfaqësohen në Rrjetin e Koordinatorëve Antikorrupsion nëpërmjet “Koordinatorit”, që është një pozicion pune, pjesë e strukturës dhe organikës së tyre. 

3. Kategoritë e pagave të pozicioneve “Koordinator”, pjesë të Rrjetit të Koordinatorëve Antikorrupsion, për institucionet e përcaktuara në pikën 1.1, të këtij vendimi, janë sipas lidhjes nr. 1, që i bashkëlidhet këtij vendimi dhe është pjesë përbërëse e tij. 
4. Kategoritë e pagave të pozicioneve “Koordinator”, pjesë të Rrjetit të Koordinatorëve Antikorrupsion, për institucionet e përcaktuara në pikën 1.2, të këtij vendimi, janë sipas lidhjes nr. 2, që i bashkëlidhet këtij vendimi dhe është pjesë përbërëse e tij. 

5. Elementet e strukturës së pagës për secilën kategori, të përcaktuara në lidhjet nr. 1 dhe nr. 2, të këtij vendimi, si dhe vlerat për secilin element, janë të njëjta me ato të miratuara në vendimin e Këshillit të Ministrave për pagat e nëpunësve civilë në institucionet e administratës shtetërore. 

6. Efektet financiare, që rrjedhin nga zbatimi i këtij vendimi, të përballohen nga buxheti i secilit institucion të përcaktuar në pikat 1.1 dhe 1.2, të këtij vendimi, dhe të fillojnë nga momenti i emërimit të nëpunësve në detyrë. 

Ky vendim hyn në fuqi pas botimit në Fletoren Zyrtare. 

ZËVENDËSKRYEMINISTËR
Erion Braçe
Lidhja nr. 1

Kategoritë e pagave për pozicionet “Koordinator”, pjesë e Rrjetit të Koordinatorëve Antikorrupsion për institucionet e përcaktuara në pikën 1.1, të vendimit

	POZICIONI
	KATEGORIA
	KRITERI MINIMAL I DIPLOMËS SË SHKOLLËS SË LARTË PËR EFEKT TË PRANIMIT NË POZICIONIN PËRKATËS TË PUNËS

PAGA E GRUPIT

	Koordinator në Drejtorinë e Përgjithshme të Agjencisë Shtetërore të Kadastrës. 
	II-a
	1

	Koordinator në:

Agjencinë e Ofrimit të Shërbimeve Publike të Integruara;
Inspektoriatin Kombëtar të Mbrojtjes së Territorit. 

Drejtorinë e Përgjithshme të Gjendjes Civile;
Inspektoriatin Shtetëror të Punës dhe Shërbimeve Shoqërore;

Drejtorinë e Përgjithshme të Tatimeve;
Drejtorinë e Përgjithshme të Doganave;
Drejtorinë e Përgjithshme Detare;
Agjencinë për Zhvillimin Bujqësor dhe Rural; 

Drejtorinë e Përgjithshme të Autoritetit Kombëtar të Ushqimit;
Drejtorinë Qendrore të Agjencisë Kombëtare të Bregdetit;
Drejtorinë Qendrore të Operatorit të Shërbimeve të Kujdesit Shëndetësor;
Drejtorinë Qendrore të Drejtorisë së Përgjithshme të Arsimit Parauniversitar;
Agjencinë për Sigurimin e Cilësisë në Arsimin e Lartë.
	II-b
	1

	Koordinator në:

Agjencinë Kombëtare të Zonave të Mbrojtura; 

Drejtorinë e Përgjithshme të Agjencisë Kombëtare të Mjedisit;
	III-a
	1


Lidhja nr. 2

Kategoritë e pagave për pozicionet “Koordinator”, pjesë e Rrjetit të Koordinatorëve Antikorrupsion për institucionet e përcaktuara në pikën 1.2, të vendimit

	POZICIONI
	KATEGORIA
	KRITERI MINIMAL I DIPLOMËS SË SHKOLLËS SË LARTË PËR EFEKT TË PRANIMIT NË POZICIONIN PËRKATËS TË PUNËS

PAGA E GRUPIT

	Koordinator në Drejtoritë rajonale të Operatorit të Shërbimeve të Kujdesit Shëndetësor.
	III-a
	1

	Koordinator në Drejtoritë vendore të kategorisë së parë të Agjencisë Shtetërore të Kadastrës. 
	III-a/1
	1

	Koordinator në: 

Drejtoritë vendore të kategorisë së dytë, të Agjencisë Shtetërore të Kadastrës; 

Drejtoritë rajonale të Arsimit Parauniversitar.
	III-b
	1


Shënim: Kategorizimi i drejtorive vendore të Agjencisë Shtetërore të Kadastrës është sipas vendimit përkatës të Këshillit të Ministrave, për pagat e këtij institucioni. 

2

